

|Laika ziņas Jelgavā||


Smilšu skulptūru festivāls tuvojas noslēgumamRaksts publicēts: 2019.06.09. 21:43:22
Raksta autors: Jelgavniekiem.lv
Nosūtīt
Ziņa redaktoram
Sagatavot izdrukai
Galerija (15)
Vēl tikai mazliet vairāk kā stunda un būs noslēdzies 13. Starptautiskais smilšu skulptūru festivāls "Summer signs 2019". Šogad tas Jelgavā pulcēja māksliniekus no 8 valstīm, kas vairāk kā 1200 tonnas smilšu pārvērta mākslas darbos par tēmu – Antīkā pasaule.
Šogad smilšu mākslas darbus, atainojot tajos dažādu kultūru senos simbolus, veidoja tēlnieki no Somijas, Ukrainas, Krievijas, ASV, Mongolijas, Kazahstānas, Lietuvas un Latvijas. Kazahstāna un Mongolija Jelgavas smilšu skulptūru festivālā ir pārstāvēta pirmo reizi.
Pirmo vietu ar skulptūru «Ceļojums senatnē» šogad saņēma Irina Alimurzajeva no Krievijas, otrajā vietā – ASV mākslinieks Kevins Krofords ar darbu «Bābeles tornis», savukārt trešās vietas ieguvējs ir Mongolijas mākslinieks Munhans Erdene Cagāns ar skulptūru «Mongolijas cītara».
Līdzās skulptūru apskatei, mazākie apmeklētāji varēja baudīt speciāli viņiem sagatavotu kultūras programmu kopā ar Jelgavas Ādolfa Alunāna teātra un Jelgavas Jaunā teātra aktieriem. Tāpat parkā bija pieejams našķu un suvenīru tirdziņš, bet vakaros varēja baudīt dažādu izpildītāju mūziku uz lielās skatuves.
Komentāra ievietošanas noteikumi